
17 май 2004 г.

На 18 май 2004 г. от 13.00 ч ще бъде открита първата по рода си експозиция “Ордените на България”. Тя е поместена в изложбената зала на Представителния офис на “Монетен двор” ЕООД в Националната художествена галерия, пл. “Княз Ал. Батенберг” № 1.

Експозицията, която се организира съвместно от Националния инициативен комитет “125 години българска държавност”, Българската народна банка, “Монетен двор” ЕООД и Националния военноисторически музей, ще представи всички български ордени, раздавани в периода 1879 г. – 2004 г. Националният военноисторически музей съхранява най-богатата колекция от отличия в България, комплектувана повече от 85 години, а Монетният двор повече от 50 години изработва българските отличия.

На 18 май 1909 г. по повод обявената през 1908 г. независимост на България се създава най-високият орден на Царство България – “Св. св. равноапостоли Кирил и Методий”. Други акценти на експозицията са ордените на България “Св. Александър”, “Георги Димитров”, “Стара планина” и “13 века България”, както и непоказаното досега огърлие “Орден на розата”, ордени от личните колекции на княз Александър І и цар Борис ІІІ, матрици и неосъществени проекти за ордени.

Снимки от откриването на изложбата са публикувани в рубриката "За нас", раздел "Фотогалерия".

